{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt prijedloga Plana davanja koncesija za razdoblje od 2026.-2028. godine"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MAJA ŠINTIĆ","PLAN DAVANJA KONCESIJA ZA RAZDOBLJE,\nI.","Nedostaju informacije za građane o planiranom davanju vrijednog prostora u koncesiju. Konkretno, nedostaje dokumentacija vezana uz pripremne radnje koja se trebala nalaziti uz obrazloženje zbog transparentnosti i pravovremenog informiranja o planu. Nedostaju informacije o stručnom povjerenstvu za koncesije, izradi studije opravdanosti ili analize davanja koncesije, procjene vrijednosti koncesije. Također, na spomenutim kabinama postoje neriješeni imovinskopravni odnosi (nezakonit posjed predmeta koncesije). Nedostaje obrazloženje godišnjeg iznosa od 477E + 1.5% i informacije o tome kako je izračunata naknada i zašto je postotak adekvatan. Smatram kako je dokument potrebno povući, učiniti transparentnijim i tek onda ponovno uputiti u javno savjetovanje","Nije prihvaćen","Šibensko-kninska županija povjerila je Gradu Šibeniku ovlaštenje za davanje koncesije na pomorskom dobru za kabine na kupalištu Jadrija. Člankom 78. Zakona o koncesijama propisano je da davatelj koncesije izrađuje i dostavlja ministarstvu nadležnom za financije godišnji, a na zahtjev ministarstva nadležnog za financije i trogodišnji plan davanja koncesija. Između ostalog godišnji plan davanja koncesija sadrži i procijenjenu godišnju naknadu za pojedinu koncesiju (u ovom slučaju početnu koncesijsku naknadu za predviđenu površinu prema kriterijima iz Uredbe o postupku davanja koncesije na pomorskom dobru). Postupak davanja koncesije započinje danom objave obavijesti o namjeri davanja koncesije u Elektroničkom oglasniku javne nabave Republike Hrvatske. Pripremnim radnjama za davanje koncesije smatraju se sve aktivnosti koje se provode radi davanja koncesije, a prethode početku postupka davanja koncesije.Sve pripremne radnje provodit će se sukladno Zakonu o pomorskom dobru i morskim lukama i Zakonu o koncesijama."]